Dasyatis pastinaca

U ciocciu 250px Dasyatis pastinaca Classificazioni scentifica Regnu Animalia Divisioni Chordata Classa Chondrichthyes Ordini Rajiformes Famiglia Dasyatidae Genaru Dasyatis Nomu binuminali   Dasyatis pastinaca Linnaeus, 1758 250px

U ciocciu (Dasyatis pastinaca)Miniconi, 2017 (p. 461). hè una raza di a famiglia di i Dasyatidae.'Ss'articulu pruveni in parti da l'articulu currispundenti di a wikipedia in francesu.

 Discrizzioni 
A so lunghezza massima hè 2 metri. A coda, chì a so lunghezza media hè 35 cm, hè à forma di frusta, è porta un punziconu beddu priculosu, chì ripprisenta vicinu à 2/3 di a lunghezza tutali. Si carattarizeghja da un corpu pianu è tondu, incù una coda longa è fina. U so culori varieghja da brunu chjaru à grisgiu scuru, incù qualchì volta tacchi più chjari annantu à u spinu.

 Ambienti 
Hè una spezia custieri. Priferisce i fondi rinosi è fangosi, induv'si nutrisce di picculi pesci, crustacei è molluschi. Stà di regula à una prufundità da 5 metri à 200 metri (friquenta sin'à 60 metri, varca raramenti 100 metri). Hè prisenti annantu à i fondi rinosi è l'estuarii aggrundati.

 Ripartizioni 
'Ssa spezia campa in u mari Tarraniu, in u nordestu di l'Oceanu Atlanticu, da u mari di u Nordu à u Golfu di Guinea, è in Pulinesia.

Dasyatis pastinaca hè prisente in l'acqui marini di Corsica.Miniconi (2017).

 Biulugia 
Hè un pridatori di picculi pesci è d'invirtibrati. 
U ciocciu hè una spezia ovuvivipara, ciò chì significheghja ch'è l'ovi si sviloppanu indrentu à a mamma prima di sbuccià. I femini dani nascita à chjuchi vivi, chì misuranu à l'incirca 20 à 30 centimi à a nascita. I ciocci sò animali sulitarii è si cullocani nutendu in modu graziosu in acqua.

Tassonumia
U ciocciu appartene à u generu Dasyatis, chì ragruppa parechje spezie di razi. Certi sinonimi di Dasyatis pastinaca inchjudini Trygon pastinaca è Raja pastinaca. 

Cunsirvazione
U ciocciu hè una spezia vulnerabili par causa di a pesca eccessiva è di a distruzzioni di u so ambienti. Hè à spessu catturata à l'accasu in i reti di pesca distinati à altri spezii. I misuri di cunsirvazioni sò nicissarii par pruteghja 'ssa spezia è assicurà a so sopravvivenza à longu andà. 

 Ecunumia 
U ciocciu hè piscatu è vindutu seccu, salatu o par fà a farina animali.

A so peddi cunciata hè vinduta.

 Particularità 
'Ssa spezia hè vilanosa è priculosa. 

 Noti 

Bibliugrafia
 Rughjeru Miniconi, Parlata aghjaccina cittatina è paisana, Ed. A Barcella, 2017.

Altri prugetti
 20px|link= Dasyatis pastinaca annantu à Wikimedia Commons.

Categoria:Ittiofauna di Corsica
Categoria:Dasyatidae